Document ID: 32003R2173

Uredba Komisije (ES) št. 2173/2003
z dne 12. decembra 2003
o spremembi Uredbe (ES) št. 1799/2001 o tržnem standardu za agrume
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1] in zlasti člena 2(2) Uredbe,
ob upoštevanju naslednjega:
(1) Uredba Komisija (ES) št. 1799/2001 [2] določa med drugim, določbe v zvezi z zrelostjo pomaranč.
(2) Delovna skupina (Ekonomske komisije OZN za Evropo) o standardizaciji pokvarljivih živil in razvoju kakovosti se je odločila v okviru standarda FFV-14 Ekonomske komisije OZN za Evropo v zvezi s trženjem in trgovinskim nadzorom kakovosti agrumov priporočiti nove določbe glede zrelosti pomaranč za sadje, ki ima več kot eno petino skupne površine zelene barve in je proizvedeno v takšnih podnebnih območjih, da je lahko sadje zrelo tudi če je še zelene barve.
(3) Standard FFV-14 Ekonomske komisije OZN za Evropo ne vključuje nobenih določb glede postopkov razbarvanja zelene barve, ki jih odobrijo države članice, postopkov, ki jih zajemajo določbe Direktive Sveta91/414/EGS z dne 15. julija 1991 o dajanju fitofarmacevtskih sredstev v promet [3]. Poleg tega, ni določen noben predpis glede izenačenosti velikosti za mandarine velikosti preko velikosti 1. Zato je treba spremeniti tabelo, ki določa največjo razliko v premeru med največjim in najmanjšim plodom v pakiranju.
(4) Uredbo (ES) št. 1799/2001 je zato treba ustrezno spremeniti.
(5) Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo -
SPREJELA NASLEDNJO UREDBO:
Člen 1
Priloga k Uredbi (ES) št. 1799/2001 se spremeni v skladu s Prilogo k tej uredbi.
Člen 2
Ta uredba začne veljati 20. dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. decembra 2003

Labels: 3
17